Els Sofistes

**Els Sofistes** és el onzè episodi de la Primera Temporada de Merlí i l'onzè de la sèrie.

L'Eugeni rep una sorpresa desagradable a classe, i sospita que és cosa del Merlí. La mare de la Berta munta un escàndol a l'institut per les campanes de la seva filla. Dos alumnes del Merlí es plantegen deixar d'estudiar i el Merlí vol treure'ls aquesta idea del cap. Com s'ho farà per convèncer-los?

## Sinopsi

     Comença la primera hora del dia i per sorpresa del Bruno, la Berta es presenta a classe reclamant el seu lloc, pel que el Bruno ha de tornar al seu lloc de sempre. El Pol veu que el Bruno està estrany i li pregunta a la Tània si li passa res, però la Tània es mostra esquiva amb ell. L'Eugeni arriba a la classe dels Peripatètics, però per sorpresa seva, es troba un paquet amb una caca a dins.

 El Toni i el Merlí es presenten a la classe per esbrinar qui ha sigut el responsable, però com que ningú reivindica l'acte el Toni decideix castigar-los a tots fent-los venir a netejar el pati, i que cada dia desprès de classe s'hauran de quedar a escombrar. El Merlí en canvi els renya perquè no s'han defensat com cal. Amb aquesta excusa, els hi explica els Sofistes, que eren capaços de convèncer a qui sigui de qualsevol cosa. El Toni li pregunta al Merlí si en sap res de l'autor, però també sospita del Merlí. El Toni li diu que marxi ja que té una reunió amb la nova presidenta de l'AMPA. El Merlí diu que li fa molta mandra l'AMPA fins que veu que la nova presidenta és la Gina. La Gina li explica que el Toni li va demanar i el Merlí li diu que no suporta l'AMPA ja que creu que són una plaga. Comença la classe del Santi, però el Bruno continua menjant l'entrepà. El Santi li diu que el guardi, però ell ho fa burlant-se. El Bruno torna a fer un comentari contra el Santi però aquest l'ignora.

La Berta i la Laura planegen anar de compres a l'hora del pati, fins que arriba l'Elsa enfadada perquè ha descobert que la Berta ha falsificat la seva firma. El Pol la intenta calmar fins que se l'emporta el Toni. El Merlí també entra en la reunió i escolta com l'Elsa explica meravelles de la germana de la Berta, mentre que de la Berta només diu que vol deixar d'estudiar, igual que el Pol. Finalment marxa i li diu al Toni que no la truqui més per temes de la Berta. El Toni li demana al Merlí que parli amb el Pol i la Berta per esbrinar si volen de veritat deixar d'estudiar. Mentrestant el Pol i la Berta comenten que els dos volen deixar d'estudiar. El Pol li proposa a la Berta intentar estudiar de veritat, però la Berta li diu que sempre acaben embolicant-se quan ho intenten. Els professors comenten enfadats el fet de que els pares estiguin tant a sobre dels seus fills, però quan l'Eugeni arriba explica que li han deixat un regalet. El Santi explica que no pots agradar a tothom, al que l'Eugeni li diu que és massa tou amb ells. El Merlí veu els dibuixos de la taula de la Berta i se li acut un pla, i li demana a la Glòria que li dibuixi un retrat de la Berta.

     El Merlí li diu a l'Iván que s'ha de preparar perquè dintre de poc tornarà a l'Institut i s'haurà de posar les piles si vol passar de curs. L'Iván té por de que el primer dia tothom no li tregui els ulls de sobre, al que el Merlí li diu que així serà, però que només al primer dia, que llavors ja no es fixaran amb ell i serà un alumne més. El Merlí li proposa estudiar amb algú, però l'Iván no vol que obligui a ningú a venir, i li diu que el Pol serà el que vingui. L'Iván s'hi oposa fermament, però el Merlí li diu que per ell, que vingui el Pol és el millor que li pot passar, ja que el pot ajudar amb filosofia, ell li pot ensenyar anglès i el fet de fer-se amic del popular de la classe li farà guanyar-se la simpatia dels demès alumnes de la classe. Mentre els alumnes netegen el pati, el Bruno i la Tània comenten que el Pol vol deixar d'estudiar. El Santi arriba i comencen les burles del Bruno, que continua en la seva línea de riure's del físic del Santi. L'Albert intenta intervenir, però el Santi continua fent com si res. El Pol li proposa a la Berta quedar per estudiar junts, i ella li diu que si, però que han d'estudiar de veritat. Però quan arriba el moment no es posen a estudiar i s'acaben embolicant.

 La Glòria arriba a l'Institut amb el retrat de la Berta en mà i li dóna al Merlí. L'Eugeni diu que el Pol i la Berta haurien de deixar d'estudiar ja que ells són un paràsit pels demès. El Merlí els defensa i diu que no els haurien de deixar de costat només perquè vagin a un altre ritme. El Merlí cita al Pol al seu despatx per comentar el fet de que vulgui deixar d'estudiar. Però a diferència del que pensa el Pol, el Merlí li diu que ho deixi d'una vegada. El Pol es defensa dient que li costa, al que el Merlí li diu que no pot seguir amb aquesta excusa i li diu que s'agafi un professor particular, però el Pol diu que no se'l pot pagar. El Merlí llavors li diu que li ha aconseguit un professor gratis; l'Iván. Al principi el Pol s'hi oposa però acaba acceptant pel seu bé. La Gina es presenta a l'Institut a anunciar-li al Gerard que és la presidenta de l'AMPA, fet que no li fa cap gràcia al seu fill. Mentre el Merlí explica els sofistes als alumnes, crea un debat entre tots els Peripatètics sobre els estudis i la feina. I tots hi estan tant entusiasmats que aconsegueix que desprès de sonar al timbre, ningú s'aixequi per acabar el debat. El Merlí parla amb l'Elsa i li diu que el millor que pot fer la Berta deixi d'estudiar perquè no fa res en tot el dia, però li diu que va mirar en el seu calaix i va trobar un retrat. Al veure'l la seva mare es queda parada. El Merlí li diu que no sap com és que amb el talent que té, estigui cursant el batxillerat científic i que hauria de fer l'artístic i que podria acabar fent belles arts.

 A la classe del Santi, el Bruno continua fent bromes però aquesta vegada el Santi s'enfada i el fa fora de classe, però el Bruno s'hi oposa. Llavors li diu al Bruno que ell té un problema amb si mateix i que ho paga amb ell, i també li diu que no el vol tornar a sentir. El Merlí li diu a la Gina que li agrada molt que estigui per l'Institut i s'acaben embolicant, però els troba el Toni. El Toni els porta al seu despatx i els renya pel que han fet i al Merlí li diu que la seva paciència s'està acabant i que fins i tot sospita que hagi sigut ell el que li ha enviat el paquet a l'Eugeni. El Pol arriba a casa de l'Iván per començar la classe i els dos confessen que ha sigut el Merlí el que els ha obligat a accedir. Comencen amb els exercicis d'anglès i l'Iván riu del seu accent. El Pol li diu que no li cau bé perquè és un friki, i l'Iván li diu que no sap el que li ha passat, que sempre reien tots d'ell i que per culpa seva no volia sortir de casa i que va acabar patint un atac de pànic. Un cop li diu tot el que pensa, l'Iván li diu que ja pot marxar i riure si vol, i el Pol li tira en cara que ell s'hagi rigut del seu anglès. El Santi li confessa a l'Eugeni que ha fet fora de classe a un alumne, però que s'hi ha oposat i li demana opinió. L'Eugeni li diu que s'ha d'imposar al que el Santi diu que no vol ser el seu enemic, que creu que alguna cosa li passa perquè es comporti així. L'Eugeni li explica que amb el temps ha perdut l'il•lusió que tenia al principi per culpa del passotisme dels alumnes, i li diu que si no fa alguna cosa anirà a pitjor amb l'alumne. L'Elsa parla amb la Berta, i ensenyant-li el retrat li pregunta perquè no està estudiant el batxillerat artístic si és el que li agrada. Li diu que faci un esforç per acabar el curs i que l'any que ve es canviï. Per acabar, i sorprenent a la Berta, la seva mare li demana perdó per com es va comportar a l'Institut.

     El Bruno parla amb el Merlí del fet que hagi trobat un professor pel Pol, ja que vol que deixi d'estudiar, el Merlí li diu que s'oblidi del Pol i que hauria de fer com fa ell, dir que ell és així i a qui no li agradi s'aguanti. A l'entrada de l'Institut, la Berta li demana al Merlí perquè l'ha ajudat. El Merlí li diu que la seva mare valora el talent i que ella dibuixa molt bé, però la Berta li diu que ella no va fer aquell retrat. El Merlí li diu que ha vist els seus dibuixos i que si li agrada dibuixar podria derivar-se a belles arts i li demana que no li faci cas a la seva mare quan li digui que és menys llesta que la seva germana. També la felicita per enviar-li el regal a l'Eugeni, que ha sabut que era ella perquè quasi mai parla i aquell dia va ser la primera en queixar-se. El Pol arriba a classe i explica als seus companys que s'ha tornat a embolicar amb la Berta, fet que no li fa gens de gràcia al Bruno, i llavors la Tània li diu que sap el que va passar en la festa i que li està fent mal al Bruno. A mitja classe del Merlí, el Toni presenta a l'Oliver, el nou Peripatètic. El Merlí li diu que es presenti als seus companys, i així ho fa i acaba dient que es gai i que a qui no li agradi que el donin pel cul.

## Elenc

* David Solans com Bruno Bergeron
* Pau Durà com Toni
* Pere Ponce com Eugeni Bosch
* Anna M. Barbany com Carmina Calduch (\*)
* Marta Marco com Gina Castells

(\*) No apareix tot i sortir als crèdits

* Merlí Bergeron
* Bruno Bergeron
* Toni
* Eugeni Bosch
* Gina Castells
* Berta Prats
* Mireia
* Joan Capdevila
* Tània Illa
* Mònica de Villamore
* Pol Rubio
* Marc Vilaseca
* Albert
* Gerard Piguillem
* Elsa García
* Glòria
* Santi
* Oliver Grau
* Iván Blasco
1/19 | Personatges Secundaris* Candela Antón com Berta Prats
* Patricia Bargalló com Mireia
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Carlos Cuevas com Pol Rubio
* Adrian Grösser com Marc Vilaseca
* Rubén de Eguía com Albert
* Marcos Franz com Gerard Piguillem
* Marta Domingo com Elsa García
* Assun Planas com Glòria
* Pep Jové com Santi
* Iñaki Mur com Oliver Grau
* Pau Poch com Iván Blasco

## Continuïtat

* La Gina és converteix en la presidenta de l'AMPA
* L'Elsa descobreix que la seva filla ha falsificat la seva firma
* El Pol i la Berta es tornen a embolicar
* L'Oliver s'incorpora a la classe dels Peripatètics
* L'Iván i el Pol comencen a fer classe junts.

## Frases

**Merlí**: Els sofistes us convencerien de que l'Eugeni és el millor professor de l'Institut.

**Merlí**: (A la Gina) L'AMPA és un contenidor de pares avorrits i obsessionats en que l'infància i l'adolescència dels seus fills siguin màgiques

**Merlí**: Espero que el turment no s'apoderi de vosaltres, sacrificats professors de la pública. Sembleu trets d'un quadre de Caravanggio

**Merlí**: (A l'Iván) T'has de fer amic del xulo cregut perquè la gent et tingui en compte. La vida és així de grotesca

**Merlí**: (Al Pol) M'encanta veure com el xulo necessita al friki

**Oliver**: Sóc gai i mai me'n he amagat, i a qui no li agradi que el donin pel cul

## Curiositats

* **Els Sofistes** era el nom que tenien en l'antiga Grècia aquells dedicats a ensenyar la saviesa, i aquest és dedicaven a oferir els seus ensenyaments a canvi de diners.
* L'Anna M. Barbany (Carmina) apareix als crèdits tot i no sortir en l'episodi.